Arutelu:Loomingu Raamatukogu - Vikipeedia, vaba entsüklopeedia

# Arutelu:Loomingu Raamatukogu

### Allikas: Vikipeedia

Kas tegemist on ikkagi ajakirjaga. Ma pigem ütleks, et tegemist on raamatusarjaga.--Boy 20. juuni 2006, kell 09.46 (UTC)

  Loomingu Raamatukogu on omanimetuse kohaselt ajakiri. Raamatukogunduslikust aspektist on ta minu meelest tõepoolest pigem jätkväljaanne, mis on ka märksõnastatud märksõnaga "raamatusarjad". Aga asjaolu, et tema täispealkiri on "Loomingu Raamatukogu: Eesti Kirjanike Liidu ajakiri" ei saa jätta mainimata. -- Toomas 20. juuni 2006, kell 09.57 (UTC)

  Sisuliselt küll, aga seda on nimetatud ajakirjaks. Nagu ajakirjal, on sellel kindel arv numbreid ja kindel ilmumissagedus, samuti on ta ajakirja kombel ettetellitav. Selle toimetus on alati olnud osa Loomingu toimetusest. Andres 20. juuni 2006, kell 09.58 (UTC)

    Väga hea, et Sa märkisid ära kindla ilmumissageduse. Selle viimase osas ei olnud ma kindel. Kindel numbrite arv ja kindel ilmumissagedus koos täiendpealkirjaga lubavad seda väljaannet käsitleda tõepoolest ajakirjana. -- Toomas 20. juuni 2006, kell 10.15 (UTC)

      Tõsi küll, numbrid ja ilmumissagedus on tinglikud. Üks vihik võib sisaldada kuni neli numbrit, ja ilmumissagedus on üks number nädalas. Andres 20. juuni 2006, kell 10.19 (UTC)

      Ja üks asi veel: numbri hind on fikseeritud. Andres 20. juuni 2006, kell 10.21 (UTC)

  Ajakirja puhul on tavaliselt tegemist spetsiaalselt selle ajakirja jaoks ajakirjanike poolt kirjutataud artiklitega. Loomingu raamatukogu sarjas ei ole ajakirjanduslikke artikleid, vaid on varem kirjutatud kirjandusteosed, mis nende kaante vahel regulaarselt ilmusid. Regulaarseid raamatusarju on ju rohkemgi. Hind oli NSVLiidus kõikidel asjadel fikseeritud.--Kinks 20. juuni 2006, kell 10.24 (UTC)

    Mis puudutab hinda, siis jutt on sellest, et fikseeritud on ühe numbri hind nagu ajakirjadelgi ka praegu. Minu teada on loomingu Raamatukogu ühe numbri hind ka praegu fikseeritud. Andres 20. juuni 2006, kell 10.36 (UTC)

Välja otsitud andmebaasist "http://et.wikipedia.org../../../l/o/o/Arutelu%7ELoomingu_Raamatukogu_07d9.html"

##### Views

- Artikkel
- Arutelu
- Viimane redaktsioon

##### Otsi